Beborg

Beborg () is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher.

 Geografie 

Beborg liggt op de Toppenstäer Geest, wat to de Lümbörger Heid tellt. Dör den Oort flütt de Luh (Luhkanaal) un de Aubeek. In’n Süüdwesten von dat Dörp liggt dat Naturschuulrebeed Bebörger Brook, in’n Noordwesten de Lassbrook un in’n Noordoosten dat Hoge Holt.

De Naveröörd sünd Luhdörp un Radbrouk in’n Noordoosten, Eenhoff un Veerhöben in’n Süüdoosten, Gastää in’n Süüdwesten, Wulfsen in’n Westen un Parrns in’n Noordwesten.

 Historie 

Beborg kummt an’n 26. Februar 1312 as Padelenborgh toeerst in en Oorkunn vör, in de de Hartog Otto II. von Bruunswiek-Lümborg den Abt Thomas von dat St.-Michaelis-Klooster in Lümborg en Hoff in Beborg gegen en Hoff in Wriel bi Ebstörp överlett.Die Geschichte von Bahlburg

In’n Dörtigjohrigen Krieg is 1626 von däänsche Truppen toeerst en Hoff in Beborg in Brand steken worrn un an’n 22. Januar 1627 ok de Amtsmöhl in Beborg. An’n 21. Juni 1627 hebbt de däänschen Truppen denn aver dat ganze Dörp mit acht Hööv afbrennt. In dat sülve Johr is ok noch de Pest utbraken un en Reeg Lüüd in Beborg sünd dor an doodbleven.

In’n Eersten Weltkrieg sünd twölv Soldaten ut Beborg fullen oder vermisst un in’n Tweten Weltkrieg 37.http://www.denkmalprojekt.org/dkm_deutschland/bahlburg_ns.htm

 Verwaltungsgeschicht 

In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer dat in’n Kreis Winsen un is 1932 Deel von’n Kreis Horborg worrn.

De Oort is an’n 1. Juli 1972 mit de Gemeenreform in Neddersassen Deel von de Gemeen Winsen worrn.

 Inwahnertall 

 Religion 

Beborg is evangeelsch-luthersch präägt un höört to dat Kaspel von de Gertrud-Kark in Parrns.

För de Kathoolschen is de Goden-Hirt-Kark in Winsen tostännig.

 Wapen 

Dat Wapen von Beborg wiest baven op gollen Grund en blauen Lööw mit rode Tung un rode Klauen, de schriddt, un ünnen op roden Grund en sülvern Borg.

De Lööw is de Bruunswieker Lööw, von wegen dat de Oort fröher to dat Hartogdom Bruunswiek-Lümborg tohöört hett.

 Oortsvörsteihers 

 opstunns: Ulrike Hermann

 Kultur 

In Beborg steiht en Denkmaal för de Fullenen ut de twee Weltkrieg’.

 Weertschop un Infrastruktur 

duum|Sprüttenhuus mit Schlauchtoorn
Beborg hett en egene freewillige Füürwehr, de an’n 1. April 1935 grünnt worrn is. Vörher hett dat al en Plichtfüürwehr geven.

Siet 2013 löppt de Eerdgas-Pieplien NEL in’n Noorden twüschen Beborg un Luhdörp langs.

 Verkehr 

Dör Beborg löppt de Kreisstraat 37, de in’n Süüdoosten över Veerhöben na Westergellsen an de Landsstraat 216 ran geiht un de in’n Noordwesten dicht bi Beborg de L 234 krüüzt un na Parrns an de L 215 ran geiht. De L 234 wedder löppt in’n Noordoosten över Luhdörp un Reidörp na Winsen un in’n Süden na Gastää un Solzhusen.

De nächste Autobahn is de Autobahn 39 (Afsnidd Hamborg–Lümborg). De Opfohrt 3 Winsen-West liggt so söven Kilometer in’n Noordwesten von Beborg an de K 8 un de Opfohrt 4 Winsen-Oost söven Kilometer in’n Noordoosten an de K 78. De Opfohrt 39 Thieshoop op de Autobahn 7 (Afsnidd Hamborg–Hannover) liggt acht Kilometer in’n Westen.

De nächste Bahnhoff is so bi söven Kilometer wied weg in’n Noordoosten de Bahnhoff Winsen an de Bahnlien Hamborg–Hannover. Von 1874 bet 1981 hett dat ok Personenverkehr op de Bahnlien Wittenbarg–Bookholt geven, de direkt an dat Dörp langslopen is. In de eerste Tied weer de nächste Bahnhoff veer Kilometer in’n Westen in Wulfsen (dor ok Ansluss an de Bahnlien Winsen–Hützel). 1912 hett denn ok Beborg en egen Bahnhoff kregen, de en Stück in’n Süden von dat Dörp leeg.

 Footnoten 

 Weblenken 

Kategorie:Oort
Kategorie:Landkreis Horborg